
LABORATORIJŲ INFORMACINĖS SISTEMOS 
TECHNINĖ SPECIFIKACIJA

Terminai ir sutrumpinimai
	Terminas / sutrumpinimas
	Paaiškinimas

	AAA
	Aplinkos apsaugos agentūra

	AAD
	Aplinkos apsaugos departamentas prie Aplinkos ministerijos 

	AIVIKS 
	Aplinkos informacijos valdymo integruota kompiuterinė sistema

	AM
	Lietuvos Respublikos aplinkos ministerija

	API
	Aplikacijų programavimo sąsaja (ang. Application programming interface; sistema  – sistemai)

	APVA
	Aplinkos projektų valdymo agentūra prie Aplinkos ministerijos

	ATD
	Aplinkos tyrimų departamentas

	BDAR
	Bendrasis duomenų apsaugos reglamentas

	DBSIS
	Dokumentų valdymo bendroji informacinė sistema

	Dokumentų rengėjas
	Fizinis ar juridinis asmuo, kuris įgaliotas Ūkio subjekto rengia pranešimą apie poveikio aplinkai vertinimo pradžią, poveikio aplinkai vertinimo programą, poveikio aplinkai vertinimo ataskaitą, informaciją atrankai dėl planuojamos ūkinės veiklos poveikio aplinkai vertinimo, paraišką taršos integruotos prevencijos ir kontrolės leidimui ar taršos leidimui gauti ar pakeisti.

	GR
	Gyventojų registras

	IP
	Išoriniai vartotojai

	JAR
	Juridinių asmenų registras

	RC
	Valstybės įmonė Registrų centras

	Užsakovas 
	Institucija užsakanti  mėginių ėmimą ir tyrimų atlikimą 

	ŪS
	Ūkio subjektas (fizinis asmuo, juridinis asmuo ar jo padalinys (įskaitant užsienio valstybės juridinį asmenį ar kitą organizaciją ar jų padaliniai) planuojantis arba vykdantis ūkinę veiklą

	VIISP
	Elektroniniai valdžios vartų “Valstybės informacinių išteklių sąveikumo platforma”  „ Administracinių ir viešųjų elektroninių paslaugų portalas “

	VP
	Vidiniai vartotojai AAA specialistai


Tuo atveju, jeigu apibūdinant pirkimo objektą yra  nurodytas konkretus standartas, techninis liudijimas, bendrosios techninės specifikacijos, modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, laikoma, kad ši nuoroda yra pateikta su žodžiais „arba lygiavertis“. 

1.  BENDRA INFORMACIJA APIE PROJEKTĄ IR PIRKIMĄ
1.1.  Projekto apibūdinimas, tikslas
Aplinkos apsaugos agentūra (toliau – Pirkėjas arba AAA), būdama įgaliojančioji perkančioji organizacija, kartu su  Lietuvos Respublikos aplinkos ministerijos Aplinkos projektų valdymo agentūra (toliau – APVA), būdama įgaliotoji perkančioji organizacija, įgyvendina Plėtros programos pažangos priemonę Nr. 02-001-06-11-01 „Stiprinti neigiamo poveikio aplinkai prevenciją ir valdymą“, kurios veiklos apima:
· aplinkosaugos institucijų pajėgumų stiprinimą;
· valstybinio aplinkos oro monitoringo sistemos stiprinimą;
· visuomenės informavimo ir švietimo aplinkos taršos prevencijos klausimais priemonių įgyvendinimą.
[bookmark: _Hlk214525518]Šių veiklų kontekste vykdomas Laboratorijų informacinės valdymo sistemos (toliau – LIMS) programinės įrangos pirkimas (toliau – Pirkimas).
1.2. Pirkimo tikslas - didinti AAA laboratorijų pajėgumus ir veiklos procesų efektyvumą, siekiant užtikrint laboratorinių tyrimų operatyvų ir patikimą tyrimų rezultatų pateikimą aplinkos būklės (aplinkos kontrolės) vertintojams. Šiam tikslui pasiekti perkama LIMS programinė įranga (toliau – Įranga) kartu su susijusiomis ekspertų paslaugomis. Įrangos reikalavimai išdėstyti šioje techninėje specifikacijoje. 
Įrangos naudotojai: Pirkėjo specialistai (vidiniai vartotojai).
Suinteresuotosios šalys: AM, AAD, APVA.
1.3. Teisės aktai:
1.3.1. AAA ATD veiklos sritį reglamentuojantys teisės aktai, kuriais vadovaujantis tvarkoma AIVIKS:
· Lietuvos Respublikos aplinkos apsaugos įstatymas;
· Lietuvos Respublikos aplinkos monitoringo įstatymas;
· Lietuvos Respublikos aplinkos apsaugos valstybinės kontrolės įstatymas;
· Leidimų atlikti taršos šaltinių išmetamų į aplinką teršalų ir teršalų aplinkos elementuose matavimus ir tyrimus išdavimo tvarkos aprašas, patvirtintas Lietuvos Respublikos aplinkos ministro 2004 m. gruodžio 30 d. įsakymu Nr. D1-711 ,,Dėl Leidimų atlikti taršos šaltinių išmetamų į aplinką teršalų ir teršalų aplinkos elementuose matavimus ir tyrimus išdavimo tvarkos aprašo patvirtinimo“;
· Stacionarių taršos šaltinių išmetamų į aplinkos orą teršalų laboratorinės kontrolės metodinių rekomendacijos, patvirtintos Lietuvos Respublikos aplinkos ministro 2004 m. vasario 11 d. įsakymu Nr. D1-68 ,,Dėl Stacionarių taršos šaltinių išmetamų į aplinkos orą teršalų laboratorinės kontrolės metodinių rekomendacijų patvirtinimo“;
· Vandens, nuosėdų ir biotos cheminėje analizėje taikomiems metodams ir vandens stebėsenai (monitoringui) keliamų reikalavimų aprašas, patvirtintas Lietuvos Respublikos aplinkos ministro 2010 m. spalio 5 d. įsakymu Nr. D1-844 ,,Dėl Vandens, nuosėdų ir biotos cheminėje analizėje taikomiems metodams ir vandens stebėsenai (monitoringui) keliamų reikalavimų aprašo patvirtinimo”;
· Nuotekų tvarkymo reglamentas, patvirtintas Lietuvos Respublikos aplinkos ministro 2006 m. gegužės 17 d. įsakymu Nr. D1-236 ,,Dėl Nuotekų tvarkymo reglamento patvirtinimo";
· Paviršinių nuotekų tvarkymo reglamentas, patvirtintas Lietuvos Respublikos aplinkos ministro 2007 m. balandžio 2 d. įsakymu Nr. D1-193 ,,Dėl Paviršinių nuotekų tvarkymo reglamento patvirtinimo";
· Paviršinių vandens telkinių būklės nustatymo metodika, patvirtinta Lietuvos Respublikos aplinkos ministro 2007 m. balandžio 12 d. įsakymu Nr. D1-210 „Dėl Paviršinių vandens telkinių būklės nustatymo metodikos patvirtinimo“;
· Paviršinių vandens telkinių, kuriuose gali gyventi ir veistis gėlavandenės žuvys, apsaugos reikalavimų aprašas, patvirtintas Lietuvos Respublikos aplinkos ministro 2005 m. gruodžio 21 d. įsakymu Nr. D1-633 „Dėl Paviršinių vandens telkinių, kuriuose gali gyventi ir veistis gėlavandenės žuvys, apsaugos reikalavimų aprašo patvirtinimo“;
· Valstybinių laboratorinių tyrimų apmokėjimo tvarkos aprašas, patvirtintas Lietuvos Respublikos aplinkos ministro 2021 m. vasario 18 d. įsakymu Nr. D1-92 „Dėl valstybinių laboratorinių tyrimų apmokėjimo tvarkos aprašo patvirtinimo";
· Valstybinių laboratorinių tyrimų kainų nustatymo metodika, patvirtintas Lietuvos Respublikos aplinkos ministro 2020 m. lapkričio 17 d. įsakymu Nr. D1-696 „Dėl valstybinių laboratorinių tyrimų kainų nustatymo metodikos patvirtinimo“;
· Aplinkos apsaugos agentūros atliekamų valstybinių laboratorinių tyrimų kainos, patvirtintos Aplinkos apsaugos agentūros direktoriaus 2021 m. vasario 8 d. įsakymu Nr. AV-36 „Dėl Aplinkos apsaugos agentūros atliekamų valstybinių laboratorinių tyrimų kainų“;
· Valstybinė aplinkos monitoringo 2024–2029 metų programa (teisės akto projektas, galimai bus patvirtintas projekto vykdymo metu);.
· Valstybinio aplinkos monitoringo nuostatai, patvirtinti Lietuvos Respublikos aplinkos ministro 2002 m. balandžio 8 d. įsakymu Nr. 160 „Dėl Valstybinio aplinkos monitoringo nuostatų patvirtinimo“;
· Reikalavimus laboratorijų akreditavimui reglamentuojantys teisės aktai pateikiami adresu https://nab.lrv.lt/lt/veiklos-sritys-1/bandymu-ir-kalibravimo-laboratoriju-akreditavimas-iso-iec-17025/;
· Valstybinių laboratorinių tyrimų organizavimo, planavimo, pavedimų vykdyti tyrimus teikimo ir vykdymo, valstybinių laboratorinių tyrimų rezultatų teikimo tvarkos aprašas ir pavedimo vykdyti valstybinius laboratorinius tyrimus forma patvirtinta Lietuvos Respublikos aplinkos ministro 2021 m. liepos 30 d. įsakymu Nr. D1-449 „Dėl valstybinių laboratorinių tyrimų organizavimo, planavimo, pavedimų vykdyti tyrimus teikimo ir vykdymo, valstybinių laboratorinių tyrimų rezultatų teikimo tvarkos aprašo ir pavedimo vykdyti valstybinius laboratorinius tyrimus formos patvirtinimo“.
1.3.2. Teisės aktai reglamentuojantys informacinių sistemų ar registrų veiklą:
-2014 m. liepos 23 d. Europos Parlamento ir Tarybos reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB;
- 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas – BDAR);
- Tarybos reglamentas (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje;
- Europos Parlamento ir Tarybos 2022 m. gruodžio 14 d. direktyva (ES) 2022/2555 dėl priemonių aukštam bendram kibernetinio saugumo lygiui visoje Sąjungoje užtikrinti, kuria iš dalies keičiamas Reglamentas (ES) Nr. 910/2014 ir Direktyva (ES) 2018/1972 ir panaikinama Direktyva (ES) 2016/1148 (TIS 2 direktyva);
- Europos Sąjungos Komisijos įgyvendinimo sąrašas (ES) 2017/2288 2017 m. gruodžio 11 d. dėl IRT techninių specifikacijų, kuriomis remiamasi vykdant viešuosius pirkimus, nustatymo;
- Lietuvos Respublikos viešųjų pirkimų įstatymas ir jo 37 straipsnio 9 dalis;
- Lietuvos Respublikos kibernetinio saugumo įstatymas;
- Lietuvos Respublikos Vyriausybės  2013 m. vasario 27 d. nutarimas Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;
- Lietuvos Respublikos Vyriausybės 2018 m. rugpjūčio 13 d. nutarimas Nr. 818 „Dėl Lietuvos Respublikos kibernetinio saugumo įstatymo įgyvendinimo“;
-Lietuvos Respublikos Vyriausybės 2015 m. gegužės 13 d. nutarimu Nr. 498 „Dėl valstybės informacinių technologijų infrastruktūros konsolidavimo ir jos valdymo optimizavimo;
- Lietuvos Respublikos Vyriausybės  2022 m. kovo 30 d. nutarimas Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“;
- Informacinės visuomenės plėtros komitetas prie Susisiekimo ministerijos direktoriaus 2014 m. vasario 25 d. įsakymas Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“.
- Lietuvos Respublikos krašto apsaugos ministro 2020 m. gruodžio 4 d. įsakymas Nr. V-941 "Dėl Informacinių technologijų saugos atitikties vertinimo metodikos patvirtinimo";
- Lietuvos Respublikos Vyriausybės 2015 m. gegužės 13 d. nutarimas Nr. 498 „Dėl valstybės informacinių technologijų infrastruktūros konsolidavimo ir jos valdymo optimizavimo“.
1.4. Tiekėjas, tiekdamas Įrangą, turės užtikrinti, kad jo siūloma Įranga pagal Lietuvos Respublikos viešųjų pirkimų įstatymo 37 str. 9 d. 2 p. nekelia grėsmės nacionaliniam saugumui.  Tiekėjas tiekdamas Įrangą privalės laikytis teisės aktų reikalavimų, nustatančių duomenų apsaugą bei tiekti Įrangą taip, kad visi veiksmai atitiktų BDAR.
1.5. Pirkimo objektas – Įranga, kuri apima:
1.5.1. LIMS programinę įrangą;
1.5.2. Ekspertų paslaugas;
1.5.3. duomenų integracijų sukūrimaą;
1.5.4. universalią sąsają, kuri skirta išsiųsti ir gauti duomenis sistema-sistemai būdu (toliau – API). Universali API sąsaja turi būti sukurta OpenAPI pagrindu. Turi būti parengta API dokumentacija, kuri  nuolat atnaujinama atsižvelgiant į atliktus  sistemos pokyčius. API struktūra turi atitikti Informacinės visuomenės plėtros komiteto direktoriaus 2013 m. kovo 25 d. įsakymo Nr. T-36 „Dėl  duomenų teikimo formatų ir standartų rekomendacijų patvirtinimo“ duomenų teikimo formatų ir standartų rekomendacijas ir turėti aiškią ir logišką struktūrą, kuri leidžia įgyvendinti integracijas su kitomis sistemomis.


2. ESAMOS PADĖTIES APRAŠYMAS
2.1. Laboratorinių tyrimų duomenys yra suvedami į AIVIKS informacinę sistemą. AIVIKS informacinės sistemos funkcijos yra rinkti, sisteminti, tvarkyti, analizuoti duomenis apie aplinką. Ši sistema neapima laboratorijos veiklos informacijos valdymo, todėl šiai veiklai valdyti yra poreikis įsigyti LIMS, kuri taip pat turėtų galimybę tiesiogiai teikti reikiamą informaciją į AIVIKS. LIMS sistema turėtų padėti valdyti ir supaprastinti pagrindinius laboratorijos procesus, automatizuoti duomenų judėjimą tarp skirtingų veiklų ir skirtingų organizacijos padalinių, efektyviau atlikti laboratorinius tyrimus, sumažinti naudojamų popierinių darbo įrašų kiekį, padėti geriau tvarkyti laboratorijos atsargas, kaupti informaciją veiklos ataskaitoms. LIMS turėtų padėti optimaliau planuoti taršos šaltinių išleidžiamų ir išmetamų teršalų (nuotekos, emisijos iš kaminų), aplinkos elementų (oras, vanduo, dirvožemis) ir atliekų mėginių paėmimą cheminių, biologinių tyrimų atlikimui. Laboratorinę veiklą vykdo apie  120  darbuotojų, vienu metu prie LIMS jungtųsi iki 70 darbuotojų.  Dalis laboratorinių tyrimų yra perkama išorės laboratorijose, yra aktualu, kad LIMS būtų galima kaupti tyrimų duomenis (tyrimų ataskaitas) gaunamus iš išorės laboratorijų.
2.2. Vykdoma laboratorinė veikla
2.2.1. Laboratorinė veikla, mėginių ėmimas ir tyrimų atlikimas vykdomas pagal užsakymu. Pagrindiniai ATD atliekamų tyrimų užsakovai yra AM ir AAD.  ATD atlieka aplinkos elementų tyrimus pagal AM ir AAD užsakymus, patvirtintus  metinius Valstybinio aplinkos monitoringo planus (rengiami atskiri monitoringo planai: Ežerų ir tvenkinių,  Upių, Baltijos jūros, Kuršių marių, Aplinkos oro kokybės  monitoringo algomeracijose ir zonose, foninio oro monitoringo ir foninio atmosferos kritulių, Oro ir kritulių, dirvožemio, vandens ir augalijos (įvairių biotos komponenčių) būklės sąlygiškai natūraliuose miško ekosistemose). Valstybinio aplinkos monitoringo planai viešai skelbiami AAA tinklalapyje adresu: https://aaa.lrv.lt/lt/veiklos-sritys/aplinkos-monitoringas/. AAD užsako mėginių paėmimą ir tyrimų atlikimą  pateikdamas pavedimus mėginių paėmimui ir tyrimų atlikimui pagal metinius Valstybinių laboratorinių tyrimų planus (rengiami atskiri Nuotekų valstybinių laboratorinių tyrimų ir Stacionarių aplinkos oro taršos šaltinių išmetamų teršalų planai) ir pateikdamas pavedimus neplaninių tyrimų atlikimui esant arba įtariant esant aplinkos taršai. Metiniai valstybinių laboratorinių tyrimų planai viešai skelbiami AAD tinklalapyje adresu: https://aad.lrv.lt/lt/administracine-informacija/ukio-subjektu-prieziura/patikrinimu-planai/ . Taip yra imami mėginiai ir atliekami tyrimai pagal kitų institucijų prašymus įvykus avarijai, esant ekstremaliai situacijai. Vykdomos laboratorinės veiklos procesas pateiktas 1 priede. įvykus avarijai, esant ekstremaliai situacijai. Vykdomos laboratorinės veiklos procesas pateiktas 1 priede.
2.2.2. Aplinkos tyrimų departamentas, vykdantis laboratorinę veiklą, yra akredituotas Lietuvos Nacionalinio akreditacijos biuro. Laboratorinė veikla vykdoma laikantis standarto LST EN ISO/IEC 17025 reikalavimų.  Didžioji dalis vykdomos veiklos yra akredituota, todėl  LIMS turi tenkinti standarte LST EN ISO/IEC 17025 nurodytus reikalavimus duomenų kontrolei ir informacijos valdymui. 
2.3. Laboratorinės veiklos vykdymo organizacinė struktūra
2.3.1. Laboratorinę veiklą vykdo Pirkėjo padalinys Aplinkos tyrimų departamentas, kurį sudaro 11 skyrių, iš kurių 6 regioniniai skyriai vykdo panašią laboratorinę veiklą ir yra išsidėstę skirtinguose Lietuvos regionuose, 4 skyriai vykdo specifinę laboratorinę veiklą (pvz. biologiniai tyrimai, sudėtingi cheminiai tyrimai, automatizuoti matavimai ir kt.), 1 skyrius (Tyrimų ir matavimų kokybės skyrius) tyrimų neatlieka, bet koordinuoja skyrių vykdomą veiklą, susijusią su vadybos sistema. Mėginius ima 9 skyriai ir juos, pagal tyrimų specifiką, tyrimų atlikimui pristato tyrimus atliksiantiems skyriams. Laboratorinės veiklos vykdymo organizacinė struktūra pateikta 1 pav.

Pav. 1 Laboratorinės veiklos vykdymo organizacinė struktūra.

3. REIKALAVIMAI PROGRAMINEI ĮRANGAI
3.1. Būtinieji bendrieji reikalavimai Įrangai: 
3.1.1. LIMS turi atitikti šiuolaikines technologijas. 
3.1.2. Įsigyjamos programinės įrangos komponentas nurodytas 3.3.1 ir 3.3.2 papunkčiuose turi būti realizuotas kaip atskiras sistemos modulis. Tai turi būti realizuota taip, kad, ateityje vykdant bet kurios elektroninės paslaugos programinio kodo pakeitimus, šie pakeitimai neįtakotų kitų el. paslaugų modulių.
3.1.3. LIMS įranga privalo būti suprojektuota ir realizuota moduliniu principu, užtikrinant sistemos vientisumą, lankstumą, lengvas plėtimo galimybes.
3.1.4. LIMS programinės įrangos duomenų bazė turi palaikyti rezervinių kopijų kūrimą/generavimą ir būsenos atstatymą į bet kurį pasirinktą laiką (angl. Point in time recovery).
3.1.5. Atliekant LIMS įrangos pakeitimus, Tiekėjas turi užtikrinti, kad atitinkami pakeitimai visuose susijusiuose LIMS įrangos funkcionalumuose ir (ar) funkciniuose moduliuose bus atnaujinti užtikrinant duomenų ir sistemos vientisumą.
3.1.6. LIMS įranga turi galėti aptarnauti ne mažiau nei  70 naudotojų vienu metu
3.1.7. LIMS įranga turi būti prieinama ir tinkama naudoti internetinės (-ių) naršyklės (-ių) ir mobilios aplikacijos priemonėmis.
3.1.8. LIMS programinė įranga turi būti suderinama su Windows 11 ir naujesnėmis versijomis, Android  naujausiomis versijomis bei naršyklių Firefox, Chrome ir Edge naujausiomis versijomis.
3.1.9. LIMS įranga turi palaikyti žiniatinklio paslaugas (angl. Web Services). Integracija turi būti vykdoma pagal REST ir SOAP arba lygiaverčius standartus, užtikrinant duomenų perdavimo saugumą (OAuth2, API key ar kitos autentifikacijos priemonės).
3.1.10. LIMS įrangos naudotojų ir LIMS įrangos sąveika turi būti realizuota naudotojų grafinėmis sąsajomis.
3.1.11. LIMS įrangos duomenų įvedimas / išvedimas, valdymo komandų priėmimas ir jų įvykdymo rezultatų atvaizdavimas turi būti atliekamas interaktyviuoju režimu.
3.1.12. LIMS įrangos naudotojų sąsajos, pranešimai turi būti pateikiama lietuvių ir anglų kalbomis.
3.1.13. Privalomi laukai duomenų įvedimo formoje turi būti išskiriami vizualiai.
3.1.14. LIMS įrangos naudotojai turi galėti pildyti įvedamų laukų duomenis, pasirinkę reikšmes iš LIMS įrangos sudarytų sąrašų ir klasifikatorių. 
3.1.15. Esant poreikiui, Pirkėjas (naudotojas su specialiomis privilegijomis, pvz. Administratorius) turi galėti sukurti naujus ir papildyti esamus klasifikatorius. Klasifikatorių keitimas turi būti įrašomas (loguojamas) kartu su data, keitimo priežastimi ir naudotojo ID.
3.1.16. LIMS įrangos naudotojo sąsaja turi būti pateikta lietuvių ir anglų kalbomis.
3.1.17. LIMS įranga turi būti pritaikyta neįgaliesiems, pagal Informacinės visuomenės plėtros komiteto prie Susisiekimo ministerijos direktoriaus 2013 m. gegužės 23 d. įsakymas Nr. T-72 „Dėl informacinės visuomenės plėtros komiteto prie Lietuvos Respublikos vyriausybės direktoriaus 2004 m. kovo 31 d. įsakymo Nr. T-40 „Dėl neįgaliesiems pritaikytų interneto tinklalapių kūrimo, testavimo ir įvertinimo metodinių rekomendacijų patvirtinimo“ pakeitimo“ nustatytus reikalavimus, turi būti pasiektas AA pasiekiamumo lygis pagal WCAG 2.1 klasifikaciją.
3.1.18. LIMS įranga turi atitikti Lietuvos Respublikos kibernetinio saugumo įstatyme, Lietuvos Respublikos valstybės informacinių išteklių valdymo įstatyme, Lietuvos Respublikos krašto apsaugos ministro 2020 m. gruodžio 4 d. įsakyme Nr. V-941 "Dėl Informacinių technologijų saugos atitikties vertinimo metodikos patvirtinimo", Lietuvos Respublikos asmens duomenų teisinės apsaugos įstatyme, Valstybės informacinių sistemų gyvavimo ciklo valdymo metodikoje, Valstybės informacinių sistemų steigimo, kūrimo, modernizavimo ir likvidavimo tvarkos apraše, Organizacinių ir techninių kibernetinio saugumo reikalavimų, taikomų kibernetinio saugumo subjektams, apraše nustatytus reikalavimus.
3.1.19. LIMS įrangos grafinis dizainas turi būti sukurtas vadovaujantis metodika ir gerąją praktika: Kuriamų viešųjų ir administracinių elektroninių paslaugų tinkamumo naudotojams užtikrinimo priemonių metodinėmis rekomendacijomis, patvirtintomis Informacinės visuomenės plėtros komiteto prie Susisiekimo ministerijos direktoriaus 2014 m. gegužės 5 d. įsakymu Nr. T-65, Informacinės visuomenės plėtros komiteto skelbiamais metodiniais dokumentais: „E. paslaugų tinkamumo naudotojams metodika“ ir „Tinkamumo problemų sprendimo gairės“; LST EN ISO 9241 serijos standartais: „Žmogaus ir sistemos sąveikos ergonomika. 110 dalis. Dialogo principai(LST EN ISO 9241-110:2020)“; „Žmogaus ir sistemos sąveikos ergonomika. 210 dalis. į žmogų orientuotas sąveikiųjų sistemų projektavimas (LST EN ISO  9241-210:2019)“ arba lygiaverčiais.
3.1.20. Tiekėjas turi parengti ir su Pirkėju suderinti LIMS įrangos naudotojų vadovą/instrukciją lietuvių ir anglų kalbomis.
3.1.21. Tiekėjas turi parengti ir su Pirkėju suderinti LIMS įrangos administratoriaus vadovą lietuvių ir/ar anglų kalbomis.
3.1.22. Tiekėjas turės pravesti su Pirkėju suderintus funkcionalumų mokymus lietuvių kalba, kurie bus įrašomi ir pateikiami Pirkėjui. Mokymų įrašai tampa Pirkėjo nuosavybe.
3.1.23.  Tiekėjas kartu su įranga turi pateikti neterminuotas laike licencijas (perpetual). Licencijos turi būti užregistruotos Pirkėjo vardu. Visų reikalingų sistemos veikimui licencijų kaina turi būti įskaičiuota į teikiamo pasiūlymo kainą. Licencijos negali apriboti sistemos funkcionalumo, nurodyto 3.3.1 papuktyje.
3.1.24. LIMS turi turėti veiklos žurnalus (angl. audit logs), fiksuojančius naudotojų veiksmus, klaidas, ir svarbiausius įvykius.
3.1.25. LIMS įranga turi turi tenkinti standarte LST EN ISO/IEC 17025 nurodytus reikalavimus duomenų kontrolei ir informacijos valdymui. 
3.2. Papildomi bendrieji LIMS įrangos reikalavimai
3.2.1. Datos atvaizdavimas turi būti realizuotas Lietuvoje aktualiu formatu MMMM-MM-DD.
3.2.2. LIMS įrangos naudotojai apie prašymų, teikiamų duomenų tvarkymo būsenos pasikeitimus, suplanuotus numatytus veiksmus,  turi būti informuojami elektroniniu paštu.  
3.2.3. Esant poreikiui galimybė perkelti klasifikatorius.
3.3. Specialieji LIMS įrangos funkciniai reikalavimai:
3.3.1. būtinosios LIMS įrangos funkcijos ir reikalavimai, nurodyti Lentelėje Nr. 1, turi būti įdiegti pilna apimtimi per 6 (šeši) mėnesius nuo konkretaus užsakymo pateikimo dienos. Sutarties vykdymo metu, suderinus su Pirkėju, reikalavimai gali būti keičiami į lygiavertės apimties funkcionalumą:
Lentelė Nr. 1. Būtinosios LIMS įrangos funkcijos
	Eil. Nr.
	LIMS įrangos dalis
	Reikalavimo aprašymas

	1
	Mėginių valdymas
	Turi būti sudaryta galimybė iš anksto parengti mėginio ėmimo dokumento šabloną iš užsakymo (užsakymų valdymo) naudojant mobiliąsias priemones ir kompiuterio naršykles. 

Mėginių ėmimo dokumentų pildymas. Mėginio ėmimo informacija: mėginio ėmimo vietos identifikacija, nurodant koordinates, mėginio ėmimo sąlygos, naudotos priemonės ir kt., mėginių ėmimo dokumentų pasirašymas, atitinkantis 21 CFR 11 dalyje aprašytus reikalavimus, galimybė visa tai atlikti planšetėje. Galimybė pridėti dokumentus, nuotraukas, mėginio ėmimo schemą.

Mėginio unikalus  kodavimas (ID), barkodo sukūrimas, etiketės spausdinimas. Turi palaikyti Zebra arba lygiavertę programavimo kalbą (ZPL) ir būti suderinamas su Zebra arba lygiaverčiais terminiais etikečių spausdintuvais.

Mėginio transportavimo informacija (mėginio saugojimo, kelionės būsena), paskirstymas, priėmimas laboratorijoje.  

Mėginių ėmimo momento ir mėginių ėmimo intervalų fiksavimas.

Sistema turi užtikrinti mėginio paėmimo faktą neprisijungus prie interneto (turi veikti „off-line“ režimu).

	2
	Darbo eigos valdymas
	Sistema turi sudaryti galimybes administratoriui konfigūruoti darbo eigą, procedūras bei metodus, įskaitant šiuos reikalavimus:
Darbo eigos struktūros konfigūravimas – galimybė kurti, keisti ir šalinti darbo eigos etapus (žingsnius) bei nustatyti jų atlikimo seką.
Perėjimo sąlygų nustatymas – galimybė apibrėžti sąlygas, kurioms esant galima pereiti iš vieno etapo į kitą.
Automatizuotų veiksmų priskyrimas – galimybė nustatyti automatinius veiksmus (pvz., pranešimų siuntimą, duomenų laukų atnaujinimą, užduočių sukūrimą).
Naudotojų vaidmenų ir teisių valdymas – galimybė nustatyti, kokie naudotojai ar naudotojų grupės turi teisę atlikti veiksmus tam tikruose etapuose.
Duomenų laukų kontrolė – galimybė konfigūruoti privalomus, pasirenkamus ar automatiškai pildomus laukus skirtinguose darbo eigos etapuose.
Terminų ir eskalacijos nustatymas – galimybė apibrėžti darbo eigos etapų įvykdymo terminus, priminimus ir eskalacijos taisykles.
Integracijų konfigūravimas – galimybė darbo eigą susieti su kitomis sistemomis ar procesais, užtikrinant duomenų mainus.


Automatiniai skaičiavimai (tyrimų metu / tarp tyrimų, rezultato skaičiavimas pagal formules, suminės vertės skaičiavimas, matavimo vienetų perskaičiavimai, matavimo neapibrėžties skaičiavimai pagal formules);

Rezultato palyginimas su nustatytomis vertėmis ir įspėjimas apie neįprastą rezultatą (kai jis nepatenka į nustatytas vertes. (pvz. yra didesnis nei Teisės akte nustatyta leidžiama didžiausia koncentracija). (metodų charakteristikos (palyginimas su aptikimo, nustatymo ribomis; rezultato palyginimas su teisiniu reglamentavimu, pvz., DLK ir pan.);


Rūšių / taksonomijos pagrindu sukurta struktūra (atskiri fitoplanktono, fitobentoso, zooplanktono, zoobentoso, ichtiofaunos, makrofitų taksoniminiai medžiai ir papildoma rūšių informacija), leidžianti įvesti   biologinių tyrimų rezultatus (rūšies gausumus, biomases, automatiškai apskaičiuojant bendrus parametrus mėginiui arba biotūrius kiekvienai rūšiai, kai taksonominiame medžio faile yra papildoma informacija)

Rezultatų teikimas (į sistemą, iš sistemos); galimybė kaupti LIMS ir teikti į AIVIKS kitose laboratorijose atliktų tyrimų  rezultatus (tyrimų ataskaitas) gaunamus iš išorės laboratorijų.

	3
	Užsakymų (projektų) valdymas
	Užsakytų metinių planinių laboratorinių tyrimų ir neplaninių užsakymų vykdymo planavimas (gauto užsakymo (tyrimo vietų, reikiamų tirti parametrų, tyrimų dažnumas (pvz. kartą per mėn.) ir pan. įkėlimas į LIMS);

Numatytos vykdyti veiklos paskirstymas  tarp laboratorijos padalinių (skirtinguose miestuose), mėginių ėmimo planavimas, pagal metinius planus parengtas darbų pasiskirstymas, kuriame nurodoma, kuris padalinys  kokius darbus vykdys, kuris padalinys ims mėginius, kuris (-ie)  padalinis (-ai) atliks atitinkamus tyrimus 

Personalo veiklos  planavimas, užduočių (paimti mėginį, atlikti tyrimą) priskyrimas kiekvienam darbuotojui. 

Mėginių ėmimo dokumentų šablonų parengimas iš užsakymo  (gautų metinių planų (aplinkos monitoringas ir ūkio subjektų išmetamų teršalų planiniai tyrimai), neplaninių  pavedimų atlikti valstybinius laboratorinius tyrimus) informacijos (mėginio ėmimo vieta, reikiami nustatyti parametrai ir kt.);

Sistema turi užtikrinti bendravimo su tyrimų užsakovu informacijos kaupimą pagal standarto LST EN ISO/IEC 17025 arba lygiaverčio standarto reikalavimus. Informacijos LIMS užrašymas apie užsakovo informavimą žodžiu ar el.p. apie užsakymo vykdymą (vėlavimą, dalies užsakymo nevykdymą, perkamas paslaugas ir kt., užsakovo pritarimą (žodžiu ar el.p.) galimiems nukrypimams. Turi būti galimybė tekstinis užrašymas kas kada ką informavo  ar informavimo dokumento (el.p.) prisegimas. LIMS turi užtikrinti informacijos apie tyrimo užsakovo informavimą žodžiu arba el. paštu užsakymo vykdymo metu (pvz., vėlavimą, dalies užsakymo nevykdymą, perkamas paslaugas ir kt.), taip pat užsakovo pritarimą galimiems nukrypimams (žodžiu arba el. paštu) registravimą. Turi būti galimybė tekstiniu būdu užfiksuoti, kas, kada ir ką informavo, arba prisegti informavimo dokumentą (el. paštą).

Laboratorijos (-jų) darbo ataskaitos skirtos esamos situacijos stebėjimui ir vykdomos veiklos efektyvumo analizei. Aktualūs duomenys: paimtų mėginių ir atliktų tyrimų skaičius:
- pagal laiko periodą,
- pagal užsakymų pobūdį/rūšis (metiniai aplinkos monitoringo ir valstybinių laboratorinių tyrimų planai, neplaniniai užsakymai (pavedimai), 
- pagal laboratorijos padalinius,
- pagal darbuotojus, 
Užsakymų vykdymo eiga: 
Įvykdymas proc., paimtų mėginių, atliktų tyrimų skaičius, įsigytų paslaugų kitose laboratorijose skaičius, mėginių analizės vėlavimų skaičius (pvz. nepaimti ėminiai nes:
1. vidinės priežastys. Neturim (laikinai) galimybių; nespėta paimti ėminio dėl išaugusio neplaninių skubių darbų, dėl negalėjimo atlikti tyrimus (įrangos gedimo, darbuotojų nedarbingumo (nėra kito darbuotojo galinčio atlikti tyrimus) ir kt. 
2. išorinės priežastys. netinkamos aplinkos sąlygos pvz. ėminį reikia paimti sausio mėn., bet netinkamos sąlygos užšalęs vandens telkinys (upė, nėra saugaus priėjimo), nėra pačio ėminio pvz. reikalingas kritulių ėminys (nelyja, nesninga), per žema aplinkos temperatūra, negalima atlikti matavimų ir kt.);
 Rezultatų patikimumo (kokybės valdymo tyrimų) statistika: atliktų tyrimų skaičius pagal laiko periodą, proc. pagal pateiktų rezultatų kiekį, pagal parametrus už atitinkamą periodą.  

	4
	Kokybės valdymas 
	Tyrimų rezultatų patikimumo užtikrinimo duomenų (kontrolinių tyrimų rezultatų) kaupimas.  (Kokybės valdymo duomenų analizė. Kokybės valdymo tyrimo duomenų automatinis vertinimas (palyginimas su nurodytomis vertėmis).

	5
	Vartotojų valdymas
	Turi būti užtikrinta galimybė integruoti LIMS sistemos vidinių vartotojų valdymą su AAA vartotojų valdymo sistema Active Directory (LDAP), OpenID Connect, SAML ar analogiškas standartais paremtus autentifikavimo ir autorizavimo tinklo protokolus, taip užtikrinant Single Sign-on funkcionalumą vidiniams vartotojams. Išorinių vartotojų prisijungimas dabartiniame etame nenumatomas.
Turi būti sukurtas sistemos administratoriams funkcionalumas leidžiantis priskirti atskiras roles vartotojams, pagal jų pareigybines funkcijas.
Turi būti galimybė kurti/redaguoti/peržiūrėti/panaikinti roles, joms priskiriant privilegijas.
Bendras naudotojų teisių sąrašas turėtų atitikti šias pagrindines laboratorijos funkcijas:
· Laboratorijos analitikas/technikas
· Laboratorijos vedėjas
· Laboratorijos vadovas
· Duomenų analitikas
· Mėginių ėmėjas
· Mėginių priėmėjas
· Sistemos administratorius


	6
	21 CFR 11 dalies funkcijos
	Vaidmenimis pagrįsta prieigos kontrolė (toliau - RBAC)

Elektroniniai parašai (2 žingsnių) turi atitikti šiuos reikalavimus:
· Parašas turi būti skaitmeniškai užfiksuotas sistemoje.
· Parašas turi būti susietas su vartotojo paskyra, t.y. kad joks kitas vartotojas negalėtų pasinaudoti kito vartotojo parašu.
· Parašas turi būti kriptografiškai užšifruotas.
· Konkretaus pasirašymo įvykis turi būti susietas su tranzakcija, taip užtikrinant atsekamumą.

	7
	Ekspertų paslaugos
	Pagal poreikį, bet ne daugiau nei 3.5.1 papunktyje nurodyto valandų skaičiaus

	8
	Integracijos
	Integracija su DBSIS ir 

 AIVIKS


	9
	Rolės
	Sistemos administratorius - specialistai konfigūruojantys sistemos nustatymus, integracijas ir saugos politikas, valdantys naudotojų paskyras, jų prieigos teises. Atlieka atnaujinimo, atsarginių kopijų, atstatymo ir kitus sistemos priežiūros darbus.
Naudotojas – AAA ir/arba AAD darbuotojai naudojantys LIMS programinę įrangą pagal jiems suteiktas teises;
Paslaugų gavėjas - kiti asmenys naudojantys LIMS programinę įrangą pagal jiems suteiktas teises;
Laboratorijos analitikas/technikas - registruoja, suveda atliktų tyrimų rezultatus
Laboratorijos vedėjas - patvirtina atliktų tyrimų rezultatus
Laboratorijos vadovas – tvirtina galutinius tyrimų rezultatus laboratorijoje
Duomenų analitikas/auditorius - gali peržiūrėti visus duomenis, išsaugoti stuktūrizuotais formatais, 
Mėginių ėmėjas - suveda mėginių ėmimo ir matavimo duomenis
Mėginių priėmėjas - registruoja mėginių paėmimo duomenis, paruošia tyrimų užduotis



3.3.2. papildomos LIMS įrangos funkcijos ir reikalavimai, nurodyti Lentelėje Nr. 2,  turi būti įdiegti pagal Pirkėjo atskirus užsakymus. Pirkėjas neįsipareigoja išpirkti visų papildomų LIMS įrangos funkcijų ir reikalavimų.
Lentelė Nr. 2 Papildomos LIMS įrangos funkcijos ir reikalavimai
	Eil. Nr.
	LIMS įrangos dalis
	Reikalavimo aprašymas

	1
	Mėginių valdymas
	Interaktyvus mėginių surinkimo žemėlapis:

Galimybė įvesti mėginio ėmimo vietos taško koordinates. Vietos duomenys turi būti saugomi LKS94 koordinčių sistemoje.  (Koord. sistemos: WGS84 (EPSG:4326), LKS-94 (EPSG:3346); automatinė transformacija.)
Galimybė pasikeisti žemėlapio pagrindą (ortofoto, topografinis), pasirinkti papildomus sluoksnius.
Galimybė sistemos administratoriams valdyti (pakeisti/pridėti) pagrindo ir papildomus sluoksnius (WMS ar ArcGIS REST formatu arba lygiaverčiu).
Galimybė atlikti paiešką pagal koordinates ar vietovardžių pavadinimus.


	2
	Atsargų valdymas
	Mėginiai, reagentai, cheminės medžiagos ir instrumentai 

Įsigytų atsargų ir jų sunaudojimo valdymas. Poreikio iš padalinių surinkimas apie reikiamus įsigyti reagentus/medžiagas. Matomumas  apie poreikį pirkti reagentus/medžiagas (likęs nedidelis atsargų kiekis, artėjamą galiojimo termino pabaigą). Turimų atsargų matomumas visiems darbuotojams.

	3
	Įrangos valdymas 
	Automatinis duomenų teikimas iš įrangos į sistemą. Turi būti palaikomi šie duomenų priėmimo protokolai:
· REST API (JSON)
· Struktūrizuotų failų apdorojimas (CSV, XML, TXT ir pan.)
· Web services (XML)

Automatinis kalibravimo ir kitos atliekamos priežiūros atlikimo sekimas, automatinis įspėjimas apie artėjančius terminus kalibravimui ir kt. techninei priežiūrai (tarpiniam veikimo tikrinimui, detalių keitimui)

	4
	Darbo eigos valdymas
	Interaktyvus kalendorius veiklų planavimui ir sudarymui

Metinių užsakymo planų mėginių ėmimo perspektyvinis planavimas ketvirčiais ir detalus savaitinis mėginių ėmimo planavimas.  

	5
	Užduočių ir veiklų pranešimai (el. paštu / programėlėje)

	Informacija  apie užsakymo vykdymą, darbų eigą, įspėjimai apie artėjantį užduoties įvykdymo terminą ir vėlavimą.   

	6
	ELN (Electronic laboratory notebook) - elektroniniis laboratorijos žurnalas. ELN  funkcijos, įdiegtos su LIMS

	Turi būti pagrindinis ELN funkcijų paketas:
· Tyrimų rezultatų patikimumo valdymas (kontrolinių diagramų sudarymas   ir kt.) 
· Bendras tyrimų dokumentavimas
· Duomenų sisteminimas
· Bendro darbo įrankiai
· Versijavimas
· Atitikties užtikrinimas

Kitos papildomos ELN funkcijos.

	7
	Integracijos
	Integracija su DBSIS

	8
	Ekspertų paslaugos
	Pagal poreikį, bet ne daugiau nei 3.5.1 papunktyje nurodyto valandų skaičiaus



3.3.3. Reikalavimai greitaveikai ir pasiekiamumui
3.3.4. [bookmark: _Hlk167714898]90 (devyniasdešimt) proc. užklausų atsako laikas negali viršyti 2 (dvi) sekundes, jei užklausos vykdymo metu kreipiamasi į išorinę sistemą, atsako laikas negali viršyti 5 sek., neskaičiuojant užklausos į išorinę sistemą vykdymo laiko.
3.3.5. 90  (devyniasdešimt) proc. ataskaitų, kurios yra mažesnės nei 20 000 (dvidešimt tūkstančių) ženklų apimties, generavimo trukmė negali viršyti 10 (dešimt) sekundžių.
3.3.6. 90 (devyniasdešimt) proc. paieškos užklausų, kai filtruojama mažiau nei 1 mln. objektų, įvykdymo trukmė negali viršyti 5 (penkios) sek.
3.3.7. Sukurti sprendimai turi būti technologiškai funkcionalūs pagal principą „24 (dvidešimt keturios) valandos per dieną, 7 (septynios) dienos per savaitę, 365 (trys šimtai šešiasdešimt penkios) dienos per 1 (vienerius) metus“. 
3.4. Nefunkciniai reikalavimai naudotojo sąsajai ir naudojamumui
3.4.1. Naudotojo sąsaja turi būti tinkamai atvaizduojama įvairios rezoliucijos ekranuose, t. y. turi būti realizuojama taikant prisitaikančio dizaino (angl. Responsive design) principus.
3.4.2. Naudotojo sąsaja turi būti parengta laikantis bendrinės lietuvių kalbos taisyklių (išskyrus su Pirkėju suderintus vidinio naudojimo Sistemos komponentus (Administratoriams skirti įrankiai, kurių pagalba veikia pati sistema. Pradedant nuo operacinės sistemos, duomenų saugyklų, administravimo konsolės, diegimų meniu ir pan. T.y. ko galutiniai naudotojai niekada tiesiogiai neliečia, bet reikalinga sistemos veikimui ir vertimas į lietuvių kalbą "neprotingas", dirbtinai keliantis galutinę produkto kainą.).
3.4.3. Naudotojo sąsajos klaidų pranešimai turi būti suformuluoti taip, kad naudotojui būtų aišku, kas atsitiko ir kokius veiksmus jam toliau reikia daryti, kad galėtų tęsti darbą.
3.4.4. Visi to paties tipo (klaidų, įspėjamieji ir kt.) pranešimai turi būti pateikiami vienodu stiliumi (toje pačioje ekrano vietoje, tuo pačiu stiliumi, išskirti tomis pačiomis spalvomis).
3.4.5. Naudotojo sąsaja turi būti pritaikyta pagal naudotojų ir paslaugų gavėjų tipą ir prieigos teises. Naudotojams turi būti pateikiamos tik jiems aktualios funkcijos, o darbui nereikalingi arba neleistini Sistemos funkcionalumai neturi būti matomi. Konkrečios prieigos teisės derinamos užsakymo metu.
3.4.6. Turi būti vykdomas loginis duomenų laukų tikrinimas laukų lygiu (pvz.: asmens varde negali būti skaičių) ir laukų grupių lygiu (pvz.: paieškos pradžios data turi būti ankstesnė nei paieškos pabaigos data). Prieš išsaugant pateiktus duomenis turi būti atliekamas išsamus loginis jų patikrinimas (pvz.: ar visi privalomi laukai užpildyti).
3.4.7. Koordinačių įvedimui ir atvaizdavimui turi būti taikomas LKS-94 koordinačių sistema.
3.4.8. Duomenų pildymo formose naudotojui turi būti aiškiai išskiriama, kurie laukai yra privalomi.
3.4.9. Objekto pildymo / sukūrimo metu žinoma susijusi informacija turi būti užpildoma ir išsaugoma automatiškai, pvz. objektų sukūrimo data ir laikas, objektą sukūręs naudotojas ir kt.
3.4.10. Sistema turi atitikti OWASP Top 10 saugumo gaires, o visos OWASP identifikuotos rizikos turi būti arba neutralizuotos, arba dokumentuotos su rizikos valdymo planu.
3.4.11. Duomenų apsauga transporto sluoksnyje turi būti užtikrinta ne žemesniu nei TLS 1.2 protokolu, o duomenų saugojimo sluoksnyje – AES-256 šifravimo metodu.
3.4.12. Kartu su LIMS sistema turi būti pateiktas saugumo audito kontrolinis sąrašas (security audit checklist),  pagal kurį bus atliekamas vidinis auditas. Pagrindiniai sąrašo punktai - vartotojų valdymas, autentifikacija, audito žurnalai, duomenų saugojimas, duomenų perdavimo saugumas, konfigūracija pagal gamintojo rekomendacijas, integracijų saugumas, reguliavimo ir standartų atitiktis, incidentų valdymas, periodinė peržiūra ir testavimas, prieigos kontrolės mechanizmai, šifravimas duomenų bazėje, sistemos atnaujinimai ir pataisos, failų ir dokumentų sauga, tinklo saugumas.
3.5. Ekspertų paslaugų reikalavimai ir užsakymai
3.5.1. Ekspertų paslaugų kiekis negali viršyti 1200 (vienas tūkstantis du šimtai)  valandų ir AAA neįsipareigoja užsakyti viso ekspertų paslaugų valandų kiekio. Ekspertų paslaugos bus užsakomos pagal poreikį visą sutarties galiojimo laikotarpį, t. y. 36 (trisdešimt šeši) mėnesius nuo sutarties įsigaliojimo dienos. Ekspertų paslaugos apima 3.3.1 papunkčio funkcionalumų diegimą ir 3.3.2 papunkčio funkcionalumų diegimą ir  sukūrimą.
3.5.2. Ekspertų paslaugų gali reikėti šiose srityse: 
3.5.2.1. LIMS įrangos funkcionalumų plėtrai ir integracijų kūrimui;
3.5.2.2. papildoma pagalba, susijusi su programinės įrangos diegimu, veikimu ir (arba) atkūrimu AAA  aplinkose;
3.5.2.3. papildomi mokymai ir konsultacijos, susiję su programinės įrangos naudojimu, priėmimu, pritaikymu ir (arba) integravimu.
3.5.3. Ekspertų paslaugos turėtų būti teikiamos laikantis šios tvarkos: 
3.5.3.1. Ekspertų paslaugos teikiamos tik pagal AAA Tiekėjui pateiktus užsakymus Sutarties galiojimo metu. 
3.5.3.2. AAA ekspertų paslaugų užsakymus Pirkėjas Tiekėjui pateikia sutartyje nurodytu  Tiekėjo atstovo el. paštu.
3.5.3.3. Tiekėjas, gavęs ekspertų paslaugų užsakymą iš AAA per 5 (penkias) darbo dienas, jei AAA nenustato ilgesnio termino, atlieka užsakymo analizę, apimtis, techninius, funkcinius, saugumo ir kitus reikalavimus. Atlikęs minėtą įvertinimą, Tiekėjas el. paštu pateikia AAA ekspertinių paslaugų užsakymo įgyvendinimo aprašymą, nurodo ekspertinių paslaugų suteikimo trukmės įvertinimą valandomis, įvykdymo sąlygas ir datą. 
3.5.3.4. AAA, gavusi Tiekėjo ekspertų paslaugų užsakymo įgyvendinimui būtinų veiklų aprašymą ir apimčių įvertinimą, priima sprendimą dėl užsakymo įgyvendinimo:
3.5.3.5. jei nusprendžia, kad ekspertų paslaugos, nurodytos užsakyme, yra nereikalingos dėl AAA nepriimtino kaštų ir naudos santykio – užsakymas yra atšaukiamas apie tai informuojant Tiekėją. Jei įvertinimo aprašymas yra neaiškus, AAA gali paprašyti Tiekėjo detalizuoti  įvertinime aprašytas ekspertų paslaugas bei jų teikimo laiko sąnaudų įvertinimą. Tiekėjas privalo atsakyti į AAA pateiktus klausimus per 2 darbo dienas. 
3.5.3.6. jei nusprendžia, kad ekspertų paslaugos, nurodytos užsakyme, yra reikalingos, ekspertų paslaugų detali analizė, suteikimo terminai, apimtys ir sąmata yra raštu patvirtinami užsakyme, kurį pasirašo abi Šalys po ekspertų paslaugų užsakymo suderinimo. Už apimtis (darbo valandų kiekį), kurios nebuvo suderintos (t. y. kurios nebuvo nurodytos užsakyme) Pirkėjas nemoka.
3.5.3.7. Tiekėjas, tinkamai įvykdęs ekspertų paslaugų užsakymą, pateikia AAA pasirašymui ekspertų paslaugų užsakymo paslaugų perdavimo-priėmimo aktą.
3.5.4. Per 5 (penkias) darbo dienas nuo Sutarties įsigaliojimo dienos Tiekėjas turi pasirašyti Duomenų tvarkymo sutartį bei Pirkėjui pateikti Teikėjo specialistų pasirašytus konfidencialumo ir duomenų saugos reikalavimų laikymosi pasižadėjimus.

4. REIKALAVIMAI PROJEKTO VALDYMUI: 
4.1. Tiekėjas turi paskirti iš savo pusės Projekto vadovą, kuris būtų atsakingas už:
4.1.1. Projekto plano vykdymą ir ataskaitų teikimą;
4.1.2. Rizikų stebėseną ir komunikaciją su Pirkėju ir kitomis su Projektu suinteresuotomis šalimis;
4.1.3. Operatyvų sprendimų priėmimą Tiekėjo vardu  Sutarties įgyvendinimo eigoje.
4.2. Tiekėjas turi užtikrinti, kad visa komunikacija Projekto metu vyktų lietuvių kalba. Jei pasitelkiami užsienio šalių ekspertai ne iš sankcionuotų ar nedraugiškų šalių, Tiekėjas turi pasirūpinti vertimo į lietuvių kalbą paslaugomis. Visas oficialus rašytinis bendravimas (el. laiškai, protokolai, ataskaitos ir pan.) taip pat vykdomas lietuvių kalba.
4.3. Įvykus susitikimams Projekto klausimais tarp Tiekėjo ir Pirkėjo ar kitų suinteresuotų šalių, Tiekėjas turi parengti susitikime dalyvavusioms šalims ir pateikti suderintus susitikimų protokolus, kuriuose turi būti aprašomi aptarti klausimai ir priimti sprendimai. Protokolai turi būti parengiami ir pateikiami ne vėliau kaip per 3 (tris) darbo dienas po susitikimo.
4.4. Ne vėliau nei per 10 (dešimt) darbo dienų nuo Sutarties įsigaliojimo dienos Tiekėjas turi paruošti ir suderinti su Pirkėju įvadinę veiklos ataskaitą, kurioje turi būti detalizuoti Projekto etapai, Techninės specifikacijos 3.2.2 papunktyje  nurodytos veiklos, jų rezultatai (pateiktys), Projekto dalyvių vaidmenys, tarpusavio komunikacijos būdai. 
4.5. Pirkėjas suteiks elektroninį žurnalą, reikalingą registruoti incidentus per internetinę sąsają bei užtikrinti operatyvų grįžtamąjį ryšį ir informacijos apie incidentus teikimą realiu laiku (angl. online), prieiga prie incidentų registravimo žurnalo ir incidentų registravimo teisės bus suteiktos nurodytiems Tiekėjo specialistams visam Projekto įgyvendinimo ir garantinio aptarnavimo laikotarpiui.
4.6. LIMS įrangos diegimai turi būti atliekami remiantis inkrementiniu-iteraciniu informacinių sistemų įgyvendinimo būdu (angl. Agile), kuomet sistemos savininko (angl. Product Owner) vaidmenį atlieka Pirkėjo paskiriamas Projekto vadovas, veikla planuojama vienos-dviejų savaičių iteracijomis, taikomos kitos atitinkamos praktikos veiklos planavimui, prioretizavimui, komunikavimui, tarpinių ir galutinių rezultatų priėmimui.  
4.7. Konkretūs susitarimai dėl taikomų inkrementinio-iteracinio įgyvendinimo būdo metodų ir praktikų (iteracijos trukmė, reguliarūs susitikimai, veiklos sąrašų formatai, progreso vizualizavimas ir kt.) turi būti suderinti projekto inicijavimo stadijoje. Tiekėjas privalo dokumentuoti visus susitarimus, per 5 (penkias) d. d., dėl Agile praktikos taikymo ir teikti periodines (ketvirtines) ataskaitas apie veiklos eigą ir pažangą.
4.8. Visa programinė įranga, kuri bus įsigyta Sutarties įgyvendinimo metu, turi būti visa apimtimi perduota Pirkėjui, t. y.: 
4.8.1. perduodami pilni, korektiški išeities kodai, iš kurių, naudojant standartines priemones, būtų kompiliuojama naudojimui parengta programinė įranga, atliekanti jai specifikuotas funkcijas. Kartu turi būti perduodamos visos priemonės, reikalingos diegimo paketams parengti, įskaitant naudojamų bibliotekų, priklausomybių (dependencies) ir konfigūracijų sąrašą;
4.8.2. Sutarties vykdymo metu sukurtos programinės įrangos išeities tekstai turi būti su komentarais ir atitikti gerąsias programinio kodo formatavimo, kintamųjų bei funkcijų įvardinimo praktikas, suderintas Sutarties iniciavimo stadijoje;
4.8.3. perduota reikalinga dokumentacija, aprašanti sistemos diegimą, atstatymą ir priežiūrą;
4.8.4. Tiekėjas privalo pateikti LIMS įrangos dokumentaciją:
4.8.4.1.  detalųjį analizės ir projektavimo dokumentą (-us);
4.8.4.2. LIMS įrangos naudotojų instrukcijas;
4.8.4.3. LIMS įrangos administravimo vadovą, apimantis naudotojų valdymą, atsarginių kopijų kūrimą, incidentų valdymo ir sisteminės priežiūros instrukcijas.

5. LIMS ĮRANGOS FUNKCIONALUMŲ UŽSAKYMO TVARKA
5.1. Techninės specifikacijos 3.3.1 ir 3.3.2  papunkčiuose nurodyti LIMS įrangos funkcionalumai teikiami tik gavus Pirkėjo pateiktas konkrečias užduotis: 
5.1.1. Pirkėjas užduotis Tiekėjui pateikia raštu (el. paštu arba registruojant užklausų valdymo sistemoje); 
5.1.2. Tiekėjas, gavęs Užsakovo prašymą dėl užduoties atlikimo, per 5 (penkias) darbo dienas turi objektyviai įvertinti numatytų funkcionalumų įdiegimo apimtį ir pateikti Pirkėjui pagrindines veiklas, jų preliminarius grafikus ir numatytus vykdymo pradžios ir  pabaigos terminus; 
5.1.3. galutinį sprendimą dėl numatytų funkcionalumų įgyvendinimo Pirkėjas priima įvertinęs Tiekėjo pateiktą, ir esant poreikiui, pagal pastabas patikslintą  sąnaudų įvertinimą;
5.1.4. Tiekėjas numatytų funkcionalumų įgyvendinimą pradeda tik gavęs Pirkėjo užsakymo patvirtinimą raštu (el. paštu arba užklausų valdymo sistemoje); 
5.1.5. Tiekėjas numatytų funkcionalumų įdiegimą privalo teikti naudodamasis šia programine įranga:
5.1.6. dokumentų ir informacijos saugojimo SharePoint įrankiu arba lygiaverčiu;
5.1.7. Pirkėjo suteiktu (-ais) git repozitoriumu (-ais), kuriame talpinami visi išeities kodai .
5.2. Visi užsakymai turi būti dokumentuojami Pirkėjo užduočių valdymo sistemoje (pvz., JIRA), kurioje turi būti nurodyta: užduoties aprašymas, atsakingas asmuo, numatytas įgyvendinimo terminas, faktinis vykdymo laikas, pateikti rezultatai bei su užduotimi susijusi komunikacija.

6. REIKALAVIMAI PASLAUGŲ TEIKIMO ETAPAMS
6.1.  Numatytų funkcionalumų įdiegimo  etapai ir projekto užbaigimas:
6.1.1. LIMS įrangos funkcionalumų diegimai ir (arba) naujų sprendimų ir funkcijų sukūrimas ir diegimas turi būti vykdomi iteraciniu-inkrementiniu būdu (angl. Agile). Techninės specifikacijos 3.3.1 ir 3.3.2 papunkčiuose aprašytų funkcionalumų vykdymo eiliškumą nustato Pirkėjas. Detalų įgyvendinimo planą Tiekėjas turi suderinti su Pirkėju projekto inicijavimo metu.
6.1.1.1. Techninės specifikacijos 3.3.1 papunktyje nurodytų funkcionalumų įgyvendinimas turės būti atliktas per 6 (šešis) mėnesius nuo konkretaus užsakymo pateikimo dienos ir atsižvelgiant į  6.1.2 ir 6.1.3 papunkčiuose nustatytus reikalavimus bei pasirašant prekių perdavimo priėmimo aktą.
6.1.1.2. Techninės specifikacijos 3.3.2 papunktyje nurodytų funkcionalumų įgyvendinimas turės būti atliktas per 3 (tris) mėnesius nuo konkretaus užsakymo pateikimo dienos, nebent su Pirkėju sutarta kitaip, ir įgyvendinus 6.1.2 ir 6.1.3 papunkčiuose nustatytus reikalavimus, bet nevėliau nei nurodyta 6.1.4 papunktyje. 
6.1.2. Vykdant kiekvienos funkcijos,  nurodytos Techninės specifikacijos 3.3.1  ar 3.3.2 papunkčiuose diegimą ir/araktyvavimą, turi būti atliekamos sekančios veiklos:
6.1.2.1.  detali paslaugos / funkcijos analizė: programinio kodo, jo veikimo logikos, duomenų srautų, integracijų ir kt. analizė, parengiama  procesų diagramos, funkcionalumo interaktyvūs prototipai (angl. wireframe);
6.1.2.2.  LIMS naudotojų mokymai. Mokymai organizuojami Pirkėjo patalpose arba nuotoliniu būdu;
6.1.2.3.  diegimas gamybinėje aplinkoje;
6.1.2.4.  sistemos konfigūravimas pagal Pirkėjo poreikius (taisyklių aprašymas, klasifikatorių sukūrimas, reikalingų parametrų įvedimas ir pan.);
6.1.2.5. bandomoji eksploatacija (trukmė  – ne mažiau 20 (dvidešimt) darbo dienų).
6.1.3. Nustatoma, kad funkcionalumo diegimas yra užbaigtas ir priimamas, kai:
6.1.3.1.  atliktos visos 6.1.2 papunktyje numatytos veiklos ir Pirkėjas patvirtino užsakymo įvykdymą;
6.1.3.2.  išeities kodas yra patalpintas į Pirkėjo repozitoriją, suderintą Projekto inicijavime;
6.1.3.3.  funkcionalumas/modulis/paslaugos yra pristatyti Pirkėjo Projekto komandai (angl. Demo), jei nesutarta kitaip;
6.1.3.4.  atnaujinta (aktualizuota) dokumentacija (techninė, naudotojo ir administratoriaus vadovai) pagal diegiamų funkcionalumų pakeitimus arba naujai sukurtus funkcionalumus mokymų įrašai;
6.1.3.5.  aprašytos sistemos diegimo bei atstatymo instrukcijos, kartu pateikiant automatinio diegimo skriptus (rašmenis);
6.1.3.6. esant poreikiui parengti įrankiai testinių aplinkų ir gamybinės aplinkos duomenų suvienodinimui;
6.1.3.7. suderintas ir pasirašytas užsakytų prekių perdavimo priėmimo aktas.
6.1.4. Įrangos funkcionalumų diegimo terminai: visi LIMS įrangos diegimo etapai turės būti įgyvendinti per 12 (dvylika) mėnesių laikotarpį nuo sutarties įsigaliojimo dienos.
6.1.5. Tiekėjas, po galutinio Prekių perdavimo-priėmimo akto pasirašymo dienos, turės suteikti ne trumpesnį kaip 24 (dvidešimt keturi) mėnesių trukmės garantinį aptarnavimą visam įsigytam LIMS programinės įrangos funkcionalumui šio Projekto apimtyje.
6.1.6. Programinės įrangos sutrikimų šalinimą bei Pirkėjo paskirtų atsakingų asmenų konsultavimą Tiekėjas vykdo iki garantinio aptarnavimo termino pradžios ir pagal garantiniam aptarnavimui keliamus reikalavimus.

7. REIKALAVIMAI TESTAVIMUI
7.1. Prieš diegimą į gamybinę aplinką turi būti atliktas visų sukurtų / modifikuotų sprendimų ir funkcionalumų testavimas:
7.1.1. Testavimo tikslai:
7.1.1.1.  įsitikinti, kad įgyvendinti visi reikalavimai;
7.1.1.2.  identifikuoti ir užregistruoti funkcionalumo klaidas, problemas.
7.2. Sukurtos ir modifikuotos programinės įrangos testavimas prieš diegiant ją gamybinės eksploatacijos aplinkoje (toliau – priėmimo testavimas) turi būti atliekamas specialiai tam realizuotoje testinėje aplinkoje, skirtoje sukurtai programinei įrangai patikrinti: 
7.2.1. testinė aplinka diegiama Pirkėjo infrastruktūroje;
7.2.2. testavimų aplinkos funkcionalumas turi visiškai atitikti gamybinę aplinką;
7.2.3. testinės aplinkos parengimas yra Teikėjo atsakomybė.
7.3. Vidinius atskirų komponentų testavimus Tiekėjas turi atlikti nedalyvaujant Pirkėjo  atstovams, tačiau turi pateikti tokio testavimo įrodymus – vidinio testavimo ataskaitą, testavimo ataskaitą Tiekėjas turi susiderinti su Pirkėju.
7.4. Pirkėjui pareikalavus Tiekėjas bent vieną kartą turės atlikti sukurtų funkcionalumų našumo,  greitaveikos ir pasiekiamumo testavimą ir pateikti testavimo ataskaitą per 10 (dešimt) d. d..
7.5. Kiekvieno funkcionalumo priėmimo testavimo metu Tiekėjas rengia testavimo scenarijus ir teikia Pirkėjui. Pirkėjas sudarys testavimo grupę, į kurią pagal poreikį bus įtraukti Pirkėjo atstovai. Tiekėjas testuotojų grupei turi sudaryti galimybę naudotis sukurtais funkcionalumais ir pateikti savo pastabas. Atsižvelgiant į pateiktas pastabas, Tiekėjas turi patobulinti ištestuotus funkcinius komponentus.
7.6. Priėmimo testavimo metu nustatytos klaidos skirstomos į kritines, vidutines ir žemo prioriteto. Priėmimo testavimas laikomas sėkmingai įgyvendintu, jei nėra likusių žinomų kritinių klaidų. 
7.7. Po kiekvienos testavimo sesijos per su Pirkėju suderintą terminą Tiekėjas turės pateikti nustatytų klaidų ir trūkumų šalinimo planą ir juos ištaisyti. Klaidų šalinimui taikomi garantinio aptarnavimo reikalavimai. Ištaisius klaidas turi būti vykdomas pakartotinis testavimas. Jeigu nustatytos klaidos ir trūkumai nebus ištaisyti per su Pirkėju suderintą terminą, Pirkėjas taikys prievolių įvykdymo užtikrinimo būdus nurodytus sutartyje.
7.8. Priėmimo testavimas turi būti atliktas prieš bandomosios eksploatacijos pradžią. Šio testavimo metu visi kritiniai trūkumai turi būti pašalinti, o sistema – pripažinta tinkama bandomajai eksploatacijai.

8. REIKALAVIMAI BANDOMAJAI EKSPLOATACIJAI
8.1. Bandomosios eksploatacijos tikslai:
8.1.1. išbandyti gamybinę integruotų informacinių sistemų (registrų) bei sukurtų sąsajų komponentų konfigūraciją;
8.1.2. identifikuoti ir pašalinti bandomosios eksploatacijos metu pastebėtus defektus;
8.1.3. stabilizuoti gamybinę aplinkos konfigūraciją, atsižvelgiant į bandomosios eksploatacijos metu sukauptą patirtį.
8.2. Bandomosios eksploatacijos aplinka turi būti paruošta Tiekėjo ir realizuota Pirkėjo pateiktoje gamybinėje aplinkoje, jeigu nebus sutarta kitaip.
8.3. Bandomosios eksploatacijos metu Tiekėjas turi vykdyti Pirkėjo atsakingų asmenų konsultavimą sistemos veikimo, naudojimo bei tobulinimo klausimais. Konsultacijos turi būti teikiamos pagal susitarimą - telefonu, el. paštu, naudojant kreipinių registravimo sistemą, ar atvykus pas Pirkėją.
8.4. Apmokyti AAA darbuotojus kurie dirbs su naujai sukurtais LIMS funkcionalumais.
8.5. Įsilaužimo testavimai atliekami Pirkėjui pasitelkus trečiąjį asmenį.
8.6. Už bandomosios eksploatacijos organizavimą atsakingas Pirkėjas.
8.7. Bandomoji eksploatacija laikoma baigta, kai priėmimo testavimo metu nebelieka kritinių klaidų ir pravesti Pirkėjo darbuotojams mokymai.

9. REIKALAVIMAI GARANTINIAM APTARNAVIMUI IR PALAIKYMUI
9.1. LIMS programinės įrangos licencijų pasiūlyme turi būti nurodytos gamintojo arba jo įgalioto atstovo palaikymo ir garantinio aptarnavimo paslaugos 24  (dvidešimt keturi) mėnesių laikotarpiui.
9.2. Garantinio aptarnavimo ir palaikymo paslaugos turėtų apimti:
9.2.1. API GW programinės įrangos pagrindinių ir papildomų versijų atnaujinimus;
9.2.2. saugumo pažeidžiamumo aspektus ir standartinių funkcijų klaidų ištaisymą;
9.2.3. kritinių klaidų ištaisymą, užtikrinant reagavimo laiką, kurį lemia incidento sunkumas:
9.2.3.1. kritinis (jei PROD aplinkos API vartų vykdymo funkcijos neveikia): reagavimo laikas – ne ilgiau kaip 1 (viena) valanda;
9.2.3.2. didelis (jei bet kurioje aplinkoje neveikia visos tam tikros kategorijos funkcijos): reagavimo laikas – ne ilgiau kaip 2 (dvi) valandos;
9.2.3.3. vidutinis (jei bet kurioje aplinkoje neveikia bet kuri reikšminga funkcija): reagavimo laikas – ne ilgiau kaip 24 (dvidešimt keturios) valandos;
9.2.3.4. mažas (jei bet kurioje aplinkoje neveikia bet kuri nereikšminga funkcija arba iš dalies neveikia reikšminga funkcija): reagavimo laikas – ne ilgiau kaip 48 (keturiasdešimt aštuonios) valandos;
9.2.4. konsultavimas diegimo ir veikimo klausimais, įskaitant pagalbą veiklos atkūrimo po incidentų atveju –pagal poreikį;
9.2.5. Garantinio aptarnavimo ir palaikymo paslaugos turėtų būti teikiamos darbo valandomis Lietuvos Respublikos laiku nuo 8.00 val. iki 17.00 val. darbo dienomis, jei nesusitarta kitaip.
9.3. Garantinis aptarnavimas neapima techninės įrangos (pvz., serveriai, kuriuose įdiegta LIMS įranga), infrastruktūrinės programinės įrangos (pvz.: operacinės sistemos, kurios įdiegtos minėtuose serveriuose) sutrikimų ar sutrikimų dėl kitų išorinių veiksnių (pvz., kibernetinė ataka) sprendimo. Garantinis aptarnavimas apima TPPIS atstatymą į tinkamo/įprasto funkcionavimo būseną po minėtų trikdžių pašalinimo.
9.4. Garantinio aptarnavimo metu turi būti konsultuojama atnaujinant LIMS komponentus, kuriems yra rastos saugumo klaidos (CVE).
9.5. Garantinio aptarnavimo metu Tiekėjo parengta techninė dokumentacija (detalūs projektavimo dokumentai) turi būti atnaujinami, kad pateikti aprašymai atitiktų realią Sistemos būseną (su visais garantinio aptarnavimo metu įdiegtais pakeitimais). Taip pat turi būti pateikiami ir atnaujinti išeities tekstai.
9.6. Detali garantinio aptarnavimo tvarka turi būti suderinta su Pirkėju rengiant įvadinę veiklos ataskaitą ir neturi prieštarauti pirkimo dokumentams.

10. TECHNINĖS SPECIFIKACIJOS PRIEDAI

Laboratorinės veiklos procesas

